Diari Oficial de la Generalitat Valenciana


Sumari del DOGV 6492, del 31-03-2011 (2011/3759)

ORDRE 13/2011, de 28 de març, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2011.
-------------------------------------------------------------------------------------------------------------------------------------------------------

### Dades del document

Número de DOGV
:   6492

Data del DOGV
:   31-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3759


Data del document
:   28-03-2011

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 13/2011, de 28 de març, de la Conselleria d'Indústria, Comerç i Innovació, sobre concessió d'ajudes en matèria d'artesania per a l'exercici 2011.  
 [2011/3759]  
La Comunitat Valenciana, d'acord amb el que s'ha previst en l'article 49.1.18 de l'Estatut d'Autonomia, té atribuïdes competències exclusives en matèria d'artesania. En l'exercici d'estes competències és procedent establir un règim d'ajudes que tendisca a aconseguir una articulació més efectiva de les ajudes públiques oferides per l'administració autonòmica cap a este sector productiu, tenint en compte que l'artesania constituïx un factor important del desenvolupament socioeconòmic de la Comunitat Valenciana.   
Resulta convenient continuar en la línia dels exercicis anteriors en el sentit d'incidir en els actuals nivells de formació, innovació i inversió de les empreses artesanes de la Comunitat Valenciana, pel seu paper en la vertebració del territori i en el manteniment d'una cultura pròpia, així com de continuar aprofundint en l'enriquiment i la diversificació del teixit industrial artesà.  
S'assenyala que les ajudes que es concedisquen d'acord amb el que s'ha previst en la present ordre, es concediran en el marc del Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOCE L 379/5,de 28 de desembre de 2006). En conseqüència, les ajudes previstes en la present ordre no cal que siguen notificades a la Comissió Europea, en no reunir els requisits de l'antic article 87 del TCE, actualment article 107 del Tractat de Funcionament de la Unió Europea, perquè s'acullen al reglament abans esmentat.  
Per això i en virtut de les facultats que m'atorguen l'article 28 de la Llei 5/1983, de 30 de desembre, del Consell, i l'article 47 de la Llei d'Hisenda Pública de la Generalitat Valenciana,  
  
  
ORDENE  
  
Article 1. Objecte i àmbit  
1. L'objecte de la present ordre és establir el règim de concessió d'ajudes en matèria d'artesania, per a les accions que s'indicaran, desenvolupades a la Comunitat Valenciana, d'acord amb les consignacions pressupostàries que a este efecte establix la Llei 17/2010, de 30 de desembre, de Pressupostos de la Generalitat per a l'Exercici 2011.   
  
2. L'import de les ajudes concedides en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'actuació a desenvolupar pel beneficiari.  
Les ajudes regulades en la present ordre no s'acumularan a cap ajuda pública corresponent a les mateixes despeses subvencionables, si l'esmentada acumulació dóna lloc a una intensitat d'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
3. No seran susceptibles de suport les despeses ordinàries de personal propi, així com els consums habituals utilitzats per al normal funcionament i desenvolupament de les funcions inherents als beneficiaris.  
4. Només serà susceptible de suport l'IVA satisfet per l'adquisició de béns i servicis quan el beneficiari acredite documentalment l'exempció o la no-subjecció al dit impost, o que l'import de l'impost forma part del cost de l'actuació a què es dóna suport, i no serà susceptible de recuperació o compensació.  
5. Es podrà subcontractar l'activitat objecte d'ajuda fins al 100 per cent; en este cas caldrà ajustar-se al que s'ha disposat en l'article 29 de la Llei 38/2003, de 17 de novembre, General de Subvencions.  
  
6. En el cas de les ajudes per a adquisició, construcció, rehabilitació i millora de béns inventariables, el beneficiari destinarà els béns objecte d'ajuda a la finalitat concreta per a la qual es va concedir, durant un període mínim de cinc anys, en els termes previstos en l'article 31 de la Llei 38/2003, de 17 de novembre, General de Subvencions.  
Article 2. Beneficiaris de les ajudes  
1. Podran ser beneficiaris de les ajudes:  
A) Els artesans individuals que reunisquen els requisits següents:  
1. Desenvolupar professionalment la seua activitat d'artesania a la Comunitat Valenciana.  
2. Trobar-se en possessió del document de qualificació artesana (DQA), degudament actualitzat.  
3. Estar radicats i domiciliats al territori de la Comunitat Valenciana.  
B) Xicotetes empreses artesanes, amb personalitat jurídica pròpia, que reunisquen els requisits següents:  
1. Desenvolupar la seua activitat d'artesania a la Comunitat Valenciana.  
2. Trobar-se en possessió del document de qualificació artesana (DQA), degudament actualitzat.  
3. Estar radicades i domiciliades al territori de la Comunitat Valenciana.  
C) Gremis, associacions, federacions i confederacions d'artesans i corporacions de dret públic l'àmbit d'actuació dels quals siga la Comunitat Valenciana i tinguen suficient representativitat. En este cas, es tindrà en compte, tant el nombre d'afiliats com el percentatge d'ells que estiguen en possessió del document de qualificació artesana (DQA).  
  
2. Als efectes de les ajudes regulades en esta ordre s'entendrà per xicotetes empreses aquelles que reunisquen els requisits següents:  
a) Que ocupen menys de 50 persones.  
b) Que tinguen un volum de negocis anual o un balanç general anual que no supere els 37.629.065 d'euros.  
3. En la categoria de pime, es definix una microempresa com aquella que ocupa menys de 10 persones i que té un volum de negocis anual o un balanç general anual que no supera els 2.000.000 d'euros.  
4. El còmput dels efectius i límits assenyalats, en el cas d'empreses associades o vinculades, s'efectuarà tal com disposa l'annex I, Definició de pime, del Reglament (CE) número 800/2008, de la Comissió, de 6 d'agost de 2008, Reglament General d'Exempció per Categories (DOUE L 214/3, de 9 d'agost de 2008).  
5. Queden exclosos com a beneficiaris de les ajudes, les empreses que operen en els sectors de la pesca i l'aqüicultura, les empreses que operen en la producció primària dels productes agrícoles que s'inclouen en la llista de l'annex I del tractat, i les empreses en crisi, tal com establix l'article 1.1.a), b) i h) del reglament de minimis abans esmentat.   
  
  
Article 3. Accions susceptibles de suport amb subvenció  
Les subvencions podran anar destinades a les actuacions següents, desenvolupades per:  
A) Artesans individuals i xicotetes empreses artesanes.  
A.1) Projectes d'inversió relacionats amb la millora del procés productiu, la competitivitat o la seguretat industrial artesana.  
a) Adquisició de maquinària, instal·lacions industrials, mobiliari i utillatge per al desenvolupament de l'activitat artesana. Inversió mínima 2.500 euros.  
b) Execució d'obres de construcció, ampliació o reforma en el taller. Inversió mínima 2.500 euros.  
c) Adquisició d'equipament informàtic, sistemes operatius i desenvolupament d'aplicacions informàtiques i elaboració de pàgines web. Inversió mínima 2.500 euros.  
A.2) Activitats de comercialització i promoció.   
a) Assistència a fires d'artesania, locals, regionals o nacionals. Només se subvencionaran les despeses de lloguer de l'estand i, si és el cas, superfície a ocupar, quan el cost siga superior a 1.500 euros.  
b) Confecció i edició de catàlegs de promoció, siga quin siga el seu suport (paper, CD o DVD), el cost dels quals siga superior a 1.500 euros.  
c) Actuacions relacionades amb la comercialització i, en especial, estudis de mercat, confecció de plans de negoci el cost dels quals siga superior a 1.500 euros.  
B) Gremis, associacions, federacions i confederacions d'artesans.   
  
- Projectes d'inversió   
  
a) Adquisició de maquinària, instal·lacions industrials, mobiliari, utillatge per al desenvolupament de les seues activitats de formació, assessorament i assistència als seus integrants. Inversió mínima 3.000 euros.  
b) Execució d'obres de construcció, ampliació, condicionament o reforma de les seus socials o formatives. Inversió mínima 3.000 euros.  
  
c) Adquisició d'equipament informàtic i elaboració de pàgines web. Inversió mínima 3.000 euros.  
d) Implantació de sistemes de gestió de la qualitat, incloent-hi innovació de processos i productes. Amb un cost mínim de 3.000 euros.  
  
e) Activitats de formació de capital humà: despeses derivades de l'organització i impartició de cursos formatius, en matèries de gestió empresarial i formació tecnològica bàsica i sectorial. Amb un cost mínim de 3.000 euros.  
C) Gremis, associacions, federacions i confederacions d'artesans i corporacions de dret públic.  
- Activitats de comercialització i promoció.  
a) Assistència i organització de fires d'artesania d'àmbit local, regional i nacional. Es podran incloure despeses de lloguer d'espai, muntatge, instal·lacions, seguretat, publicitat i participació de tallers de demostració i difusió, en el cas d'organització de les fires.  
b) Confecció i edició de catàlegs de promoció, siga quin siga el suport (paper, CD o DVD). Despeses de promoció de producte artesà i marques artesanes associades. Amb un cost mínim de 3.000 euros.  
  
S'exclouen com a susceptibles de suport, els actius que s'adquirisquen de segona mà o en règim d'arrendament financer (lísing).   
  
Article 4. Quantia de les subvencions  
1. La quantia d'estes subvencions s'establix en les següents quantitats i percentatges:  
a) Actuacions previstes en l'apartat A.1) de l'article 3 de la present ordre: la subvenció podrà arribar fins un 60% del pressupost susceptible de suport aprovat, amb un límit màxim de 20.000 euros per expedient.  
  
b) Actuacions previstes en l'apartat A.2) de l'article 3 de la present ordre: la subvenció podrà arribar fins un 60% del pressupost susceptible de suport aprovat, amb un límit màxim de 12.000 euros per expedient.  
  
c) Actuacions previstes en l'apartat B) de l'article 3 de la present ordre: la subvenció podrà arribar fins un 80% del pressupost susceptible de suport aprovat, amb un límit màxim de 33.000 euros per expedient.  
  
d) Actuacions previstes en l'apartat C) de l'article 3 de la present ordre: fins un 80% per cent del pressupost susceptible de suport aprovat, amb un límit de 33.000 euros per expedient.  
2. Excepcionalment i per a actuacions que es consideren d'especial transcendència per al desenvolupament del teixit industrial artesà a la Comunitat Valenciana, els límits assenyalats en l'apartat anterior podran ser superats. La resolució serà motivada.  
3. En tot cas, l'import d'estes ajudes no podrà fer que l'import total de les ajudes de minimis que reba el beneficiari durant un període de tres exercicis fiscals siga superior al límit de 200.000 euros.  
  
  
Article 5. Presentació de sol·licituds i termini  
1. Les sol·licituds per a l'obtenció de les ajudes regulades en la present ordre hauran de dirigir-se a la Direcció General de Comerç i Consum i es presentaran en l'imprés normalitzat en el Registre del corresponent servei territorial de Comerç, en el Registre General de la Conselleria d'Indústria, Comerç i Innovació, o mitjançant qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà fer la presentació telemàtica de les sol·licituds i per a això s'accedirà al Catàleg de servicis públics interactius de la Generalitat accessible a través de: i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'autoritat de certificació de la Comunitat Valenciana. En el cas que es presente un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar juntament amb la sol·licitud no poden ser presentats de forma telemàtica, se'n farà el lliurament per registre d'entrada en el termini més breu possible, dins de l'establit en l'apartat 6 d'este article.  
  
2. Les sol·licituds hauran d'anar acompanyades dels documents que a continuació s'indiquen:  
a) En el cas d'artesans individuals i xicotetes empreses, document de qualificació artesana (DQA), expedit per la conselleria competent en matèria d'artesania, degudament actualitzat.   
b) En el cas de gremis, associacions, federacions i confederacions d'artesans, així com corporacions de dret públic, documentació acreditativa i identificadora d'estos, consistent en fotocòpia de l'escriptura de constitució/estatuts actualitzada i acreditació de la inscripció en el registre corresponent, així com de la targeta d'identificació fiscal i dels poders actualitzats del representant legal. En el cas que esta haguera sigut aportada anteriorment i no haguera experimentat cap variació, serà suficient el certificat del secretari de l'entitat acreditatiu que no s'ha produït cap canvi en la documentació identificadora de l'entitat, i de la vigència del nomenament del president o de qui tinga la representació en la data de presentació de la sol·licitud. A més, hauran d'aportar autorització expressa a la Conselleria d'Indústria, Comerç i Innovació perquè esta comprove les dades d'identitat del representant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. No obstant això, si de la comprovació efectuada resultara alguna discordança amb les dades facilitades pel mateix interessat, l'òrgan instructor estarà facultat per a realitzar les actuacions procedents per a aclarir-la. Si el sol·licitant no hi presta el seu consentiment, haurà d'aportar fotocòpia del document nacional d'identitat.  
  
  
c) Acreditació que el sol·licitant de la subvenció es troba al corrent en el compliment de les obligacions tributàries i davant la Seguretat Social.  
La presentació de la sol·licitud per part del beneficiari de la subvenció comportarà l'autorització a la Conselleria d'Indústria, Comerç i Innovació perquè esta obtinga de forma directa, a través de certificats telemàtics, l'acreditació del compliment de les obligacions tributàries i davant la Seguretat Social, en els termes previstos en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. La Direcció General de Comerç i Consum es reserva el dret de requerir el sol·licitant si la informació obtinguda presenta alguna incidència.  
  
No obstant això, el sol·licitant hi podrà denegar expressament el consentiment; en este cas haurà d'aportar els certificats que a continuació s'especifiquen i que tindran un període de validesa de sis mesos des de l'expedició:  
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions.  
- Certificat de la Tresoreria General de la Seguretat Social acreditatiu que el sol·licitant es troba al corrent en el compliment de les seues obligacions amb la Seguretat Social.  
- Certificat dels serveis territorials de la Conselleria d'Economia, Hisenda i Ocupació, acreditatiu que el sol·licitant no té deutes de naturalesa tributària amb la Generalitat.  
d) Dades de domiciliació bancària segons model vigent. Si el compte bancari no ha sigut utilitzat mai en les relacions amb esta conselleria, s'haurà d'aportar fitxa de manteniment de tercers i certificat bancari acreditatiu de la titularitat. Altrament, s'haurà d'indicar el número del compte anteriorment utilitzat i donat d'alta a estos efectes.  
e) Breu memòria descriptiva de l'actuació per a la qual se sol·licita l'ajuda, amb incidència especial en aquells aspectes que puguen ser objecte de valoració d'acord amb els criteris establits en l'article 6, amb indicació de les fases i els terminis de realització, pressupost detallat per partides o factura proforma. A més, en el cas d'inversions, programa d'actuació que garantisca l'execució en l'exercici per al qual es concedix l'ajuda. Si fóra necessari per la naturalesa de l'actuació a realitzar, haurà de presentar-se projecte tècnic, que haurà de ser sotmés a informe de l'Oficina de Supervisió de Projectes o de tècnics designats per la Conselleria.   
f) Declaració responsable de les ajudes de minimis concedides per qualsevol projecte a l'empresa o entitat durant els dos exercicis fiscals anteriors i durant l'exercici fiscal actual, amb indicació d'import, organisme, data de concessió i règim d'ajudes en què s'empara; o, si és el cas, declaració de no haver-ne rebut cap. Així mateix, es presentarà declaració responsable sobre les ajudes rebudes per als mateixos costos subvencionables a fi de comprovar que no se superen els límits de l'article 2.5 del Reglament de minimis abans esmentat.  
  
g) En el cas de corporacions de dret públic, gremis, associacions, federacions i confederacions d'artesans, haurà d'acreditar-se el nombre d'afiliats, així com el percentatge d'ells que estan en possessió del DQA en la data de la sol·licitud, mitjançant certificat expedit per l'òrgan competent de l'entitat.  
h) En el cas de xicotetes empreses o microempreses, declaració responsable relativa al compliment dels requisits establits en els apartats 2 i 3 de l'article 2 de la present ordre, i també a la qualificació de l'empresa com a autònoma, associada o vinculada en els termes establits per l'annex I del Reglament (CE) número 800/2008, de la Comissió. El model de declaració responsable a este efecte, està recollit en l'annex I de la present ordre.  
i) Declaració responsable que acredite que el sol·licitant no està sotmés a les prohibicions per a obtenir la condició de persona beneficiària establides en l'article 13 de la LGS, no és deutor de la Generalitat per reintegrament de subvencions, complix els requisits exigits en la normativa reguladora, disposa de la documentació que així ho acredita i es compromet a mantenir-ne el compliment fins a l'acabament del procediment.   
j) Declaració responsable del representant legal de l'empresa acreditativa que esta no es troba en els supòsits d'empreses en crisi, tal com estan definits en les directrius comunitàries sobre ajudes estatals de salvament i de reestructuració d'empreses en crisi (DOUE C 244 d'1 d'octubre de 2004).  
k) Si és el cas, documentació expedida per l'Agència Estatal d'Administració Tributària acreditativa de l'exempció o la no-subjecció a l'IVA, que haurà d'anar acompanyada d'una declaració responsable del representant de l'entitat sobre la subsistència dels requisits que, segons la normativa de l'impost, fonamenten l'exempció o la no-subjecció, i/o documentació acreditativa que l'IVA suportat en les despeses necessàries per a la realització de l'activitat subvencionada no és susceptible de recuperació o compensació.  
l) En el cas que el sol·licitant siga una empresa, declaració responsable del compliment de la normativa sobre integració laboral de persones amb discapacitat o, si és el cas, d'estar-ne exempt.  
3. Queden exonerats de presentar la documentació enumerada en l'apartat c) aquells sol·licitants d'ajudes que, en conjunt, no superen la quantia de 1.800 euros per concepte i any, d'acord amb el que s'ha establit en l'apartat 5 de l'article 3 de l'Ordre de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de les subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana.   
  
4. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'adjunte la documentació que d'acord amb esta ordre resulte exigible, es demanarà a l'interessat que en el termini de 10 dies esmene la falta o adjunte els documents preceptius, amb indicació que si no ho fa així, es considerarà que ha desistit de la seua petició.   
  
5. Els sol·licitants podran iniciar l'execució dels seus projectes a partir de l'1 de gener de 2011 o fer-ho a partir de la sol·licitud, sense esperar que la concessió de l'ajuda es produïsca i sense que això prejutge la decisió que finalment s'hi adopte.  
  
B) En el cas de corporacions de dret públic, gremis, associacions, federacions i confederacions d'artesans:  
  
  
A) En el cas d'artesans individuals i xicotetes empreses artesanes:  
  
  
  
  
\* \* \* \* \* \*  
  
A) En el caso de artesanos individuales y pequeñas empresas artesanas:  
  
  
  
6. El termini de presentació de sol·licituds s'iniciarà l'endemà de la publicació de la present ordre i finalitzarà el 28 d'abril de 2011.  
  
  
Article 6. Criteris d'avaluació de les sol·licituds  
Per a la concessió de les ajudes es valoraran els criteris següents:  
  
En cas d'empat, tindran preferència en l'adjudicació aquelles empreses que acrediten tenir, amb anterioritat a la publicació d'esta convocatòria, un percentatge més gran de treballadors amb discapacitat en relació amb la seua plantilla, o bé es comprometen a contractar un percentatge major de treballadors amb discapacitat durant l'àmbit temporal de l'ajuda o subvenció. Si persistix l'empat, es resoldrà per la major puntuació obtinguda en els successius criteris de valoració previstos en esta ordre, i si l'empat persistix, es resoldrà per la data d'entrada de la sol·licitud.  
  
  
  
  
\* \* \* \* \*  
  
B) En el caso de corporaciones de derecho público, gremios, asociaciones, federaciones y confederaciones de artesanos:  
  
  
  
Article 7. Resolució de la concessió d'ajudes  
1. La Direcció General de Comerç i Consum, òrgan instructor, podrà demanar al sol·licitant l'aportació addicional d'altres documents o dades aclaridors que estime necessaris per a resoldre la sol·licitud presentada.  
2. Examinades les sol·licituds pel Servei de Promoció Artesana, aquelles que complisquen i acrediten els requisits d'esta ordre seran avaluades per una comissió qualificadora (formada pel cap de l'Àrea de Comerç, els caps dels serveis territorials de Comerç d'Alacant, Castelló i València i el cap del Servei de Promoció Artesana), que elaborarà les corresponents propostes de concessió de les ajudes i en determinarà les quanties.  
El règim jurídic de la Comissió és l'establit en el capítol II del títol II de la Llei 30/1992, de Règim Jurídic de les Administracions Públiques i del Procediment Administratiu Comú.  
L'avaluació s'efectuarà atenent els criteris definits en l'article 6.  
  
  
3. Avaluades les sol·licituds, la Direcció General de Comerç i Consum elevarà la proposta al conseller d'Indústria, Comerç i Innovació i vicepresident primer del Consell, que dictarà una resolució de concessió d'ajudes on es fixarà expressament la quantia i s'incorporarà, si és el cas, les condicions i obligacions que afecten el desenvolupament del projecte. Així mateix, podran establir-se terminis parcials perquè el beneficiari execute com a mínim un determinat percentatge del projecte i per a la justificació del compliment d'altres condicions.  
  
4. El termini màxim per a resoldre i notificar la concessió de les ajudes que s'establixen en la present ordre serà de tres mesos comptats des de l'acabament del termini de presentació de sol·licituds. Transcorregut este termini sense que s'hi haja dictat resolució, s'entendrà desestimada la sol·licitud de concessió d'ajuda en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
5. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les notificacions es faran utilitzant mitjans electrònics sempre que la sol·licitud de subvenció s'haja presentat telemàticament, o en el cas que l'interessat haja assenyalat l'esmentat mitjà com a preferent i no haja optat amb posterioritat per un mitjà diferent, tal com establixen els articles 27 i 28 de la Llei 11/2007, de 22 de juny, d'accés electrònic dels ciutadans als servicis públics. Els avisos de les notificacions telemàtiques s'enviaran a l'adreça de correu electrònic indicada en la sol·licitud general de subvenció. Una vegada rebut l'avís, o sempre que l'interessat vulga, es podrà acudir a l'àrea personal de teletramitació que la Generalitat posa a la seua disposició a través del portal de tramitació telemàtica (), on podrà accedir a les notificacions efectuades, i se n'acusarà recepció de la lectura.  
  
  
6. Les subvencions concedides seran publicades en el Diari Oficial de la Comunitat Valenciana amb indicació de convocatòria, programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
7. Les resolucions a què es referixen els paràgrafs anteriors esgoten la via administrativa i contra estes podrà interposar-se recurs de reposició davant l'òrgan que va dictar l'acte, en el termini d'un mes a comptar des de l'endemà de la notificació de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució corresponent.  
  
Article 8. Resolució d'incidències  
1. L'òrgan competent per a la concessió de les ajudes previstes en la present ordre resoldrà les incidències que es produïsquen amb posterioritat a l'esmentada concessió i, en especial, els supòsits de:   
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió, amb caràcter excepcional.  
  
- Modificacions justificades del projecte inicial.  
- Pròrrogues del termini per a l'aportació de documents acreditatius de l'execució del projecte als efectes de liquidació de l'ajuda.  
  
2. El beneficiari haurà de comunicar, en qualsevol moment de la vigència de l'expedient i en tot cas amb anterioritat a la justificació de l'actuació subvencionada, altres ajudes públiques o privades que haguera obtingut o sol·licitat per al mateix projecte amb posterioritat a la data de presentació de la sol·licitud.  
  
Article 9. Control de les accions  
1. La Direcció General de Comerç i Consum realitzarà el seguiment i control dels projectes per mitjà de les inspeccions que estime necessàries i emetrà un certificat final, de conformitat amb els objectius del projecte aprovat, que servirà de base per a la tramitació del corresponent expedient de liquidació de l'ajuda concedida.  
2. El beneficiari estarà obligat a sotmetre's a les actuacions de control financer de la Intervenció General de la Generalitat en relació amb les ajudes concedides.  
  
Article 10. Liquidació de les ajudes  
1. La liquidació de les ajudes s'efectuarà una vegada executat el projecte en la totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda.   
  
2. Als efectes del que establix el punt anterior, els beneficiaris, en el termini d'un mes des de l'execució del projecte o de les fases previstes i en tot cas fins al 16 d'octubre de 2011 inclusivament, i llevat que per circumstàncies concurrents s'establisca un termini distint en la resolució de concessió de l'ajuda, hauran de presentar:  
A) Memòria de les activitats realitzades, justificativa del compliment de les condicions imposades en la concessió de la subvenció, amb indicació dels resultats obtinguts.  
B) Relació detallada de les actuacions realitzades a què dóna suport esta subvenció, amb indicació de cada una de les despeses incorregudes (amb identificació del creditor i del document, l'import i la data d'emissió).  
C) Acreditació de l'import, la procedència i l'aplicació dels fons propis i d'altres subvencions i ingressos amb què, a més de la subvenció, hagen sigut finançades les actuacions. Amb este fi el beneficiari presentara una declaració responsable detallada.  
D) Originals o còpies compulsades dels justificants de les despeses realitzades: factures i la resta de documents de valor probatori equivalent, amb validesa en el tràfic juridicomercantil o amb eficàcia administrativa, justificatius de la despesa efectuada, expedits d'acord amb la normativa vigent; així com, si és el cas, certificats d'obra. Les factures hauran d'incloure les dades formals que exigix per a la seua expedició el Reial Decret 1496/2003, de 28 de novembre, pel qual s'aprova el reglament que regula les obligacions de facturació i es modifica el Reglament de l'Impost sobre el Valor Afegit.  
E) Documentació acreditativa, si és el cas, del compliment de les obligacions i condicions que s'hagueren establit en la resolució de concessió de l'ajuda.   
F) En el cas d'ajudes per a adquisició, construcció, rehabilitació i millora de béns inventariables, declaració responsable de l'artesà individual o representant de l'empresa o entitat, en què es manifeste expressament que els béns es destinaran a la finalitat concreta per a la qual es va concedir la subvenció durant un període mínim de cinc anys.  
G) En el cas que el beneficiari haja denegat expressament el seu consentiment perquè la Conselleria obtinga directament els corresponents certificats telemàtics, acreditació que el beneficiari es troba al corrent en el compliment de les seues obligacions tributàries i amb la Seguretat Social.   
H) Si és el cas (i si no s'haguera aportat amb anterioritat), documentació acreditativa de la no-recuperació o compensació de l'IVA suportat en les despeses necessàries per a la realització de l'activitat subvencionada.  
I) En el cas d'ajudes per a confecció i edició de catàlegs, un exemplar d'este  
3. Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que la despesa s'haguera realitzat amb anterioritat a la publicació de la present ordre o que per les especials característiques de les despeses subvencionables no hi haja al mercat suficient nombre d'entitats que subministren o presten el servici, i justificació de la que s'ha triat quan no recaiga en la proposta econòmica més avantatjosa.  
4. A efectes de justificació, es considerarà que la despesa subvencionada s'ha efectuat encara que les factures no hagen sigut efectivament pagades amb anterioritat a la finalització del període de justificació.  
  
Article 11. Pagament anticipat  
Amb caràcter excepcional, podrà anticipar-se el pagament de les ajudes amb anterioritat a la realització del projecte, en un 15 per cent per a les transferències de capital i en un 40 per cent per a transferències corrents, després de la presentació prèvia pel beneficiari d'aval bancari per les quanties anticipades, constituït d'acord amb la normativa vigent, als serveis territorials de la Conselleria d'Economia, Hisenda i Ocupació.   
  
Article 12. Minoració i resolució de les ajudes  
1. L'alteració d'alguna de les característiques no substancials de l'acció aprovada, l'incompliment d'alguna de les condicions i terminis establits en la resolució, la no-execució o l'execució inadequada de part de la despesa aprovada, la insuficient justificació d'alguna de les despeses efectivament realitzades o la concessió d'altres ajudes públiques o privades, amb posterioritat a la presentació de la sol·licitud, si en conjunt excedixen dels límits establits, podrà donar lloc a la minoració de la subvenció concedida.  
2. L'incompliment pel beneficiari de qualsevol dels requisits, les condicions i la resta de circumstàncies que originaren l'atorgament de la subvenció, així com l'incompliment de les obligacions imposades al beneficiari, la variació de la finalitat de l'actuació o la falta de justificació de la realització d'esta, donarà lloc a la incoació per l'òrgan competent per a la concessió de les ajudes del corresponent expedient, que podrà finalitzar, si és el cas, amb la resolució de la subvenció i l'obligació de reintegrar les ajudes percebudes i els interessos de demora des del moment del pagament de la subvenció. En la tramitació del procediment es garantirà, en tot cas, el dret de l'interessat a l'audiència.   
  
  
  
  
  
DISPOSICIONS ADDICIONALS  
  
Primera  
1. Les ajudes per a projectes d'inversió previstes en esta ordre es finançaran a càrrec de la línia pressupostària T0139 del capítol VII del programa 761.10 Ordenació i Promoció Comercial, per un import global màxim de 285.355,80 euros per a les desenvolupades per artesans individuals i xicotetes empreses artesanes, i de 200.000 euros per a les desenvolupades per gremis, associacions, federacions i confederacions d'artesans. Les previstes per a activitats de comercialització i promoció es finançaran a càrrec de la línia pressupostària T0135 del capítol IV del mateix programa, per un import global màxim de 332.387,88 euros per a les accions desenvolupades per artesans individuals i xicotetes empreses artesanes, i de 225.000 euros per a les accions desenvolupades per gremis, associacions, federacions i confederacions d'artesans i corporacions de dret públic.  
2. Les esmentades quantitats globals màximes, així com el termini de presentació de sol·licituds, podran ser ampliades d'acord amb el pressupost disponible. Es delega en la directora general de Comerç i Consum l'aprovació d'eixa modificació de l'import global màxim i de l'ampliació del mencionat termini. La resolució que es dicte en l'exercici d'esta delegació serà publicada en el Diari Oficial de la Comunitat Valenciana.  
  
Segona   
1. En el cas que els documents exigits que han d'acompanyar la sol·licitud de concessió d'ajudes ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que s'hi facen constar la data i l'òrgan o dependència on es presentaren o, si és el cas, s'emeteren, i que no hagen transcorregut mes de cinc anys des de la finalització del procediment a què corresponguen.   
  
2. En els casos d'impossibilitat material d'obtenir el document, l'òrgan competent podrà demanar-ne al sol·licitant la presentació o, si no és possible, l'acreditació per altres mitjans dels requisits a què es referix el document.   
  
  
DISPOSICIONS FINALS  
  
Primera  
Es faculta el secretari autonòmic d'Indústria, Comerç i Innovació per a dictar les disposicions i adoptar les mesures que considere oportunes per al desplegament i l'aplicació del que s'ha disposat en la present ordre.  
  
Segona  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 28 de març de 2011  
  
El conseller d'Indústria, Comerç i Innovació  
i vicepresident primer i del Consell,  
VICENTE RAMBLA MOMPLET  
  
  
  
ANNEX I  
  
  
  
(\*) Totes les dades han de correspondre a l'últim exercici comptable tancat i es calcularan amb caràcter anual. El total de volum de negocis es calcularà sense l'impost sobre el valor afegit (IVA) ni tributs indirectes. En empreses de nova creació que no han tancat encara els seus comptes, s'utilitzaran dades basades en estimacions fiables realitzades durant l'exercici financer.  
  
ANEXO I  
  
  
  
  
(\*) Todos los datos deben corresponder al último ejercicio contable cerrado y se calcularán con carácter anual. El total de volumen de negocios se calculará sin el impuesto sobre el valor añadido (IVA) ni tributos indirectos. En empresas de nueva creación que no han cerrado aún sus cuentas, se utilizarán datos basados en estimaciones fiables realizadas durante el ejercicio financiero.  
Nota explicativa  
  
Efectius i límits financers que definixen les categories d'empreses  
  
1. Categoria de microempresa, xicotetes i mitjanes empreses (pime), està constituïda per les empreses que ocupen menys de 250 persones i que tenen un volum de negocis anual que no supera els 61.691.154 d'euros o un balanç general anual que no excedix de 92.605.340 d'euros.  
2. En la categoria de les pimes, es definix una xicoteta empresa com una empresa que ocupa menys de 50 persones i el volum de negocis anual o el balanç general anual de la qual no supera els 34.546.368 d'euros.  
3. En la categoria de les pimes, es definix una microempresa com una empresa que ocupa menys de 10 persones i el volum de negocis anual o el balança general anual de la qual no supera els 2.000.000 d'euros.  
  
Tipus d'empreses considerats per a calcular els efectius i els imports financers  
  
Tipus 1. Empresa autònoma  
L'empresa sol·licitant és autònoma si:  
- No té una participació igual o superior al 25% (1) en una altra empresa.  
- El 25% (1) o més d'esta no és propietat directa d'una altra empresa o organisme públic ni de diverses empreses vinculades entre si o diversos organismes públics, llevat de determinades excepcions (²).  
- I no elabora comptes consolidats ni està inclosa en els comptes d'una empresa que elabore comptes consolidats i, per tant, no és una empresa vinculada.  
  
Tipus 2. Empresa associada  
L'empresa sol·licitant és associada d'una altra empresa si:  
- Té una participació inclosa entre el 25% (1) i el 50% (1) de l'esmentada empresa,  
- O si l'esmentada empresa té una participació compresa entre el 25% (1) i el 50% (1) de l'empresa sol·licitant.  
- I l'empresa sol·licitant no elabora comptes consolidats que incloguen la dita empresa per consolidació, ni està inclosa per consolidació en els comptes de la dita empresa ni en les de cap empresa vinculada a esta.  
  
Tipus 3. Empresa vinculada  
- Este tipus correspon a la situació econòmica de les empreses que formen part d'un grup que controla, directament o indirectament, la majoria del seu capital o drets de vot, o que pot exercir una influència dominant sobre l'empresa.  
- Una empresa sap, generalment, de forma immediata, si està vinculada, en la mesura que ja està subjecta a l'obligació d'elaborar comptes consolidats o està inclosa per consolidació en els comptes d'una empresa obligada a elaborar comptes consolidats.  
(1) En termes de participació de capital o de drets de vot, es tindrà en compte el major dels dos percentatges. A este percentatge s'afegirà el percentatge de participació que qualsevol altra empresa vinculada a l'empresa accionista tinga sobre l'empresa en qüestió.  
(²) Una empresa pot continuar sent considerada autònoma encara que s'assolisca o se supere el límit del 25% quan corresponga a algun dels tipus d'inversors que s'indiquen a continuació (sempre que els inversors no siguen empreses vinculades a l'empresa sol·licitant):  
a) Societats públiques de participació, societats de capital de risc, persones físiques o grup de persones físiques que realitzen una activitat regular d'inversió en capital de risc (inversors providencials o business angels) i invertisquen fons propis en empreses sense cotització borsària, sempre que la inversió dels dits business angels en la mateixa empresa no supere 1.250.000 euros.  
b) Universitats o centres d'investigació sense fins lucratius.  
c) Inversors institucionals, inclosos els fons de desenvolupament regional.  
  
Com calcular els límits  
Les dades seleccionades per al càlcul del personal i els imports financers són els corresponents a l'últim exercici comptable tancat i es calculen sobre una base anual. Es tenen en compte a partir de la data en què es tanquen els comptes. El total de volum de negocis es calcularà sense l'impost sobre el valor afegit (IVA) ni tributs indirectes.  
  
- Per a una empresa autònoma: les dades financeres i els efectius es basen únicament en els comptes de la dita empresa.  
- Per a una empresa amb empreses associades: s'acumulen les dades de l'empresa amb els de les empreses associades. Les dades agregades seran proporcionals al percentatge de participació en el capital o en els drets de vot.  
- Per a una empresa vinculada a altres empreses: s'afig a les dades de l'empresa el 100% de les dades de les empreses a què està vinculada. Caldrà agregar proporcionalment les dades de les empreses que puguen estar associades a estes empreses vinculades.  
  
Com calcular els efectius i unitats de treball anual  
Els efectius d'una empresa corresponen al nombre d'unitats de treball anual (UTA)  
Qui s'inclou en els efectius-  
- Els assalariats de l'empresa.  
- Les persones que treballen per a l'empresa que mantinguen una relació de subordinació amb esta i estiguen assimilades als assalariats d'acord amb la legislació.  
- Els propietaris que dirigixen la seua empresa.  
- Els socis que exercisquen una activitat regular en l'empresa i gaudisquen d'avantatges financers per part de l'empresa.  
Els aprenents o alumnes de formació professional amb contracte d'aprenentatge o formació professional no es comptabilitzaran dins dels efectius.  
Una UTA correspon al nombre de persones que treballen en l'empresa, o per compte d'esta, a temps complet durant tot l'any de què es tracte. Els efectius es calculen en UTA. El treball de les persones que no hagen treballat durant tot l'any o ho hagen fet a temps parcial, independentment de la seua duració, així com el treball estacional, es comptabilitza en fraccions d'UTA.  
No es comptabilitza la duració dels permisos de maternitat o permisos parentals.